《水调歌头·忆翠岩霁色》
明代·今释

好雨正重九，不上海山门。螺岩却忆绝顶，霁色满乾坤。少得白却一个，赢得翠鬟千叠，罗立似儿孙。独坐可忘老，何用更称尊。
龙山会，南徐戏，共谁论？古今画里，且道还有几人存？便拂六铢石尽，重见四空天堕，此处不交痕。远水吞碧落，斜月吐黄昏。

作者简介：今释，字澹归，杭州人，本姓金，名堡，字道隐，号卫公。明崇祯庚辰进士，官礼科都给事中。韶州丹霞侍僧。有《遍行堂集》。